હિન્દુ આધ્યાત્મિક અને સેવામેળાના અંતિમ દિવસે ૮ જાન્યુઆરીના રોજ અવધપુરી સંકુલમાં આચાર્ય વંદન કાર્યક્રમ યોજવામાં આવ્યો હતો, જેમાં ૨૫૦ જેટલા શિક્ષકોનું વિદ્યાર્થીઓ દ્વારા પૂજન વંદન થયું હતું. આ પ્રસંગે કલ્યાણપુષ્ટિ વસ્ત્રાપુરના પ. પૂ. ૧૦૮ શ્રી દ્વારકેશલાલજીએ પોતાના આશીર્વચનમાં જણાવ્યું હતું કે આપણી સંસ્કૃતિમાં ગુરુ દીક્ષક અને આચાર્ય માટે અલગ અલગ વ્યાખ્યા કરાઈ છે. ગુરુને આપણા ધર્મગ્રંથોમાં સર્વોચ્ચ સન્માન આપી તેમને ઈશ્ર્વર તથા માતા સાથે સરખાવ્યા છે. શિસ્ત, કલા અને ક્ષમતા જેનામાં હોય તેનું નામ શિક્ષક. માત્ર આર્થિક ઉપાર્જન માટે નહીં, પરોપકાર માટે વિદ્યાર્થીને તૈયાર કરે તેવું સ્વપ આચાર્યનું હોવું જોઈએ.